text: Vælgere giver SF og DF ret
  30 maj 2015 kl. 10.32
  Det skal være nemmere at optjene og genoptjene retten til dagpenge. Det mener 69 procent af vælgerne ifølge en ny undersøgelse for Avisen.dk
  Dagpenge har bidt sig fast som et centralt tema i valgkampens første dage.
  Undersøgelsen giver tilsyneladende et klart billede af danskernes holdning. Det skal være nemmere at optjene retten til dagpenge igen efter en række stramninger.
  Det er Analyse Danmark, der har udført undersøgelsen for Avisen.dk blandt 2.322 danskere.
  Over 54.000 arbejdsløse har opbrugt retten til dagpenge siden 1. januar 2013, fordi den tidligere borgerlige regering sammen med Radikale og Dansk Folkeparti besluttede at halvere dagpengeperioden til to år og fordoble genoptjeningskravet til ét år.
  Stok, gulerod og en overraskende alliance om dagpengene http://t.co/SIyk6FShf9 ($) #dkbiz pic.twitter.com/FgHFlpfcJJ
  — Finans (@Finansdk) May 30, 2015
  